
  
98 DR 30.10.2019 

 

 

■1730 

Kemudian Tuan Yang di-Pertua, saya beralih kepada soalan Yang Berhormat 
daripada Tebrau, ada? 

Tuan Yang di-Pertua:  Yang Berhormat Tebrau, tidak ada. 

Tuan Gobind Singh Deo:  Yang Berhormat Tebrau. Yang Berhormat Masjid Tanah 
ada? Yes, she’s there. Yang Berhormat daripada Kota Melaka juga ada. Tuan Yang di-
Pertua, izinkan saya.     

Soalan-soalan ataupun isu-isu dibangkitkan melalui soalan-soalan dibangkitkan 
oleh Yang Berhormat-Yang Berhormat daripada Tebrau, Masjid Tanah dan Kota Melaka 
menyentuh kepada isu ataupun perkara ekonomi digital,Tuan Yang di-Pertua. Untuk 
makluman Yang Berhormat daripada Tebrau, dalam usaha untuk merakyatkan ekonomi 
digital dan menggalakkan lagi penggunaan teknologi digital khususnya di kalangan 
usahawan, kementerian saya melalui agensinya MDEC telah pun melaksanakan pelbagai 
inisiatif seperti program-program eUsahawan, portal Go-eCommerce, program DAS dan 
DFTZ.  

Sebagai contoh Tuan Yang di-Pertua, program eUsahawan dan pelan platform Go- 
eCommerce menyediakan peluang latihan dan juga kandungan kepada usahawan mikro dan 
belia untuk menimba pengetahuan dalam keusahawanan digital yang merangkumi ilmu 
pemasaran melalui media sosial, eMarketplaces, data analytics, pembayaran dalam talian, 
pengiklanan digital dan juga keselamatan siber. 

Tuan Yang di-Pertua, dari tahun 2015 sehingga tahun 2019, seramai 306,849 
usahawan telah menjalani kursus ini.  Seramai 107,558 daripada mereka berjaya menjana 
jualan tambahan dalam talian dengan jumlah terkumpul saya dimaklumkan sebanyak RM586 
juta. MDEC juga menjayakan program lanjutan usahawan iaitu eUsahawan Level Up yang 
ditawarkan kepada peserta usahawan mikro yang menunjukkan peningkatan prestasi 
perniagaan melalui laporan rekod jualan tambahan terkumpul.   

Peserta terpilih akan menjalani program intensif Tuan Yang di-Pertua dan mentoring 
selama enam bulan.  Penekanan terhadap pengisian program adalah lebih kepada ataupun 
memacu kepada transformasi digital peserta untuk terus berdaya saing dalam perniagaan 
digital dengan memanfaatkan platform eDagang dan media sosial. 

Manakala program DAS Tuan Yang di-Pertua, menyediakan platform latihan dan 
juga khidmat nasihat kepada usahawan tempatan melalui Pusat Internet Desa (PID) terpilih 
untuk mendapatkan pendedahan maklumat lanjut serta latihan berkaitan peluang-peluang 
perniagaan serta pasaran domestik dan antarabangsa melalui platform eDagang.  Pada 
masa ini Tuan Yang di-Pertua, saya dimaklumkan terdapat sebanyak 10 PID yang terlibat 
dalam pelaksanaan program ini.   

Bagi usahawan PKS yang mempunyai potensi untuk mengeksport produk ke luar 
negara, program Zon Perdagangan Bebas Digital ataupun Digital Free Trade Zone (DFTZ) 
turut menyediakan peluang kepada usahawan untuk menempatkan produk mereka 
menggunakan platform pasaran maya ataupun eMarketplaces serantau dan juga peringkat 
global, Tuan Yang di-Pertua. Bermula daripada bulan November tahun 2017 sehingga Mac 
tahun ini, sebanyak 7,633 PKS tempatan telah berdaftar serta menyertai pelbagai program 
bagi tujuan menempatkan produk-produk mereka di platform pasaran maya atau 
eMarketplaces serantau dan juga peringkat global.   

Untuk makluman Yang Berhormat Masjid Tanah, industri kandungan digital 
merupakan sektor yang sedang berkembang maju di Malaysia. Sehingga kini Yang 
Berhormat, sebanyak 337 buah syarikat berstatus MSC Malaysia yang terlibat dalam industri 
ini yang merangkumi sub sektor animasi, gaming, VFX atau kesan visual serta media baharu 
yang mana 80 peratus daripadanya adalah syarikat-syarikat tempatan. 

 



#1730. Kemudian Tuan Yang di-Pertua, saya beralih kepada soalan Yang Berhormat daripada Tebrau, ada?. Tuan Yang di-Pertua: Yang Berhormat Tebrau, tidak ada. Tuan Gobind Singh Deo: Yang Berhormat Tebrau. Yang Berhormat Masjid Tanah ada? Yes, she's there. Yang Berhormat daripada Kota Melaka juga ada. Tuan Yang di- Pertua, izinkan saya. Soalan-soalan ataupun isu-isu dibangkitkan melalui soalan-soalan dibangkitkan oleh Yang Berhormat-Yang Berhormat daripada Tebrau, Masjid Tanah dan Kota Melaka menyentuh kepada isu ataupun perkara ekonomi digital,Tuan Yang di-Pertua. Untuk makluman Yang Berhormat daripada Tebrau, dalam usaha untuk merakyatkan ekonomi digital dan menggalakkan lagi penggunaan teknologi digital khususnya di kalangan usahawan, kementerian saya melalui agensinya MDEC telah pun melaksanakan pelbagai inisiatif seperti program-program eUsahawan, portal Go-eCommerce, program DAS dan DFTZ. Sebagai contoh Tuan Yang di-Pertua, program eUsahawan dan pelan platform Go- eCommerce menyediakan peluang latihan dan juga kandungan kepada usahawan mikro dan belia untuk menimba pengetahuan dalam keusahawanan digital yang merangkumi ilmu pemasaran melalui media sosial, eMarketplaces, data analytics, pembayaran dalam talian, pengiklanan digital dan juga keselamatan siber. Tuan Yang di-Pertua, dari tahun 2015 sehingga tahun 2019, seramai 306,849 usahawan telah menjalani kursus ini. Seramai 107,558 daripada mereka berjaya menjana jualan tambahan dalam talian dengan jumlah terkumpul saya dimaklumkan sebanyak RM586 juta. MDEC juga menjayakan program lanjutan usahawan iaitu eUsahawan Level Up yang ditawarkan kepada peserta usahawan mikro yang menunjukkan peningkatan prestasi perniagaan melalui laporan rekod jualan tambahan terkumpul. Peserta terpilih akan menjalani program intensif Tuan Yang di-Pertua dan mentoring selama enam bulan. Penekanan terhadap pengisian program adalah lebih kepada ataupun memacu kepada transformasi digital peserta untuk terus berdaya saing dalam perniagaan digital dengan memanfaatkan platform eDagang dan media sosial. Manakala program DAS Tuan Yang di-Pertua, menyediakan platform latihan dan juga khidmat nasihat kepada usahawan tempatan melalui Pusat Internet Desa (PID) terpilih untuk mendapatkan pendedahan maklumat lanjut serta latihan berkaitan peluang-peluang perniagaan serta pasaran domestik dan antarabangsa melalui platform eDagang. Pada masa ini Tuan Yang di-Pertua, saya dimaklumkan terdapat sebanyak 10 PID yang terlibat dalam pelaksanaan program ini. Bagi usahawan PKS yang mempunyai potensi untuk mengeksport produk ke luar negara, program Zon Perdagangan Bebas Digital ataupun Digital Free Trade Zone (DFTZ) turut menyediakan peluang kepada usahawan untuk menempatkan produk mereka menggunakan platform pasaran maya ataupun eMarketplaces serantau dan juga peringkat global, Tuan Yang di-Pertua. Bermula daripada bulan November tahun 2017 sehingga Mac tahun ini, sebanyak 7,633 PKS tempatan telah berdaftar serta menyertai pelbagai program bagi tujuan menempatkan produk-produk mereka di platform pasaran maya atau eMarketplaces serantau dan juga peringkat global. Untuk makluman Yang Berhormat Masjid Tanah, industri kandungan digital merupakan sektor yang sedang berkembang maju di Malaysia. Sehingga kini Yang Berhormat, sebanyak 337 buah syarikat berstatus MSC Malaysia yang terlibat dalam industri ini yang merangkumi sub sektor animasi, gaming, VFX atau kesan visual serta media baharu yang mana 80 peratus daripadanya adalah syarikat-syarikat tempatan.